নিজস্ব প্রতিবেদন: কনকনে ঠাণ্ডায় কাঁপছে কলকাতা-সহ গোটা রাজ্য। হাওয়া অফিসের মতে, মঙ্গলবার তাপামাত্রা সামান্য বেড়েছে। তবুও সকালবেলায় তা বোঝার উপায় নেই। ঠাণ্ডার সঙ্গে পাল্লা দিয়ে উদয় হয়েছে কুয়াশার। ফলে শিয়ালদহ ও হাওড়ায় অধিকাংশ দূরপাল্লার ট্রেন ঢুকছে অস্বাভাবিক দেরিতে। রেল সূত্রে জানা যাচ্ছে, ডাউন লাইনে রাজধানী, কালকা, যোধপুর এক্সপ্রেস, সরাইঘাট এক্সপ্রেস, অমৃতসর এক্সপ্রেস, বম্বে মেল সহ একাধিক ট্রেন চলেছে বেশ দেরিতে। অধিকাংশ ট্রেন চলেছে ৯-১০ ঘণ্টা দেরিতে।